Rozsudok Okresného súdu Prievidza sp. zn. 13P/160/2024 z 27. 3. 2025
Rozsudok Okresného súdu Prievidza z 27. marca 2025, sp. zn. 13P/160/2024, ECLI:SK:OSPD:2025:3824206901.4
Súd: Okresný súd Prievidza
Spisová značka: 13P/160/2024
ECLI: ECLI:SK:OSPD:2025:3824206901.4
Dátum vydania: 27. 3. 2025
Forma: Rozsudok
Oblasť práva: Rodinné právo, Rodinné právo, Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 13P/160/2024 3824206901 27. 03. 2025 Mgr. Marianna Hašková ECLI:SK:OSPD:2025:3824206901.4
ROZSUDOK V MENE SLOVENSKEJ REPUBLIKY Okresný súd Prievidza, sudkyňou Mgr. Mariannou Haškovou, vo veci starostlivosti súdu o maloleté dieťa: A. B., nar. XX.XX.XXXX, bytom C., A. D. B. XXX/XX, zastúpené Úradom práce, sociálnych vecí a rodiny Prievidza ako kolíznym opatrovníkom, dieťa rodičov: matky: E. F., nar. XX.XX.XXXX, bytom C., A. D. B. XXX/XX, právne zastúpenej JUDr. Zlaticou Hammerovou, advokátkou so sídlom Prievidza, G. Švéniho č. 4/A a otca: A. B., nar. XX.XX.XXXX, bytom G. G. B. XXX, o návrhu matky o úpravu rodičovských práv a povinností k maloletému dieťaťu, takto rozhodol: I. Súd s ch v a ľ u j e rodičovskú dohodu: Maloletý A. B., nar. XX.XX.XXXX sa zveruje do osobnej starostlivosti matky E. F., nar. XX.XX.XXXX s tým, že obaja rodičia sú oprávnení maloletého A. zastupovať a spravovať jeho majetok v bežných veciach. Otec A. B., nar. XX.XX.XXXX sa zaväzuje platiť výživné na maloletého A. B., nar. XX.XX.XXXX sumou 250 eur mesačne s účinnosťou od 01.01.2025 naďalej, ktoré výživné sa zaväzuje platiť k rukám matky dieťaťa, vždy do 25. dňa toho ktorého mesiaca vždy vopred. Nedoplatok na výživnom z titulu určenia výživného za čas od 01.01.2025 do 31.03.2025 vo výške 1000,- eur sa zaväzuje otec A. B., nar. XX.XX.XXXX zaplatiť k rukám matky E. F., nar. XX.XX.XXXX do 31.07.2025. Otec A. B., nar. XX.XX.XXXX je oprávnený stretávať sa s maloletým A. každý párny kalendárny týždeň od soboty od 10:00 hod do nedele do 18:00 hod s účinnosťou od vyhlásenia rozhodnutia do 30.06.2025 s tým, že miesto prevzatia a odovzdania maloletého dieťaťa je bydlisko matky. Otec A. B., nar. XX.XX.XXXX je oprávnený stretávať sa s maloletým A. každý párny kalendárny týždeň od piatka od 15:00 hod do nedele do 18:00 hod s účinnosťou od 01.07.2025 naďalej s tým, že miesto prevzatia a odovzdania maloletého dieťaťa je bydlisko matky a v prípade školského vyučovania miesto prevzatia dieťaťa je školské zariadenie, ktoré maloletý navštevuje. Otec A. B., nar. XX.XX.XXXX je oprávnený stretávať sa s maloletým A. každý párny kalendárny týždeň v stredu od 15:00 hod do 18:00 hod a každý nepárny kalendárny týždeň v utorok a vo štvrtok od 15:00 hod do 18:00 hod s tým, že miesto prevzatia a odovzdania dieťaťa je bydlisko dieťaťa a v prípade školského vyučovania miesto prevzatia dieťaťa je školské zariadenie, ktoré maloletý navštevuje. Otec A. B., nar. XX.XX.XXXX je oprávnený stretávať sa s maloletým A. každý rok počas letných prázdnin od 01.08. od 09:00 hod do 08.08. do 19:00 hod s tým, že miesto prevzatia a odovzdania maloletého dieťaťa je bydlisko matky. Otec A. B., nar. XX.XX.XXXX je oprávnený stretávať sa s maloletým A. počas vianočných sviatkov každý nepárny rok od 25.12 od 10:00 hod do 26.12 do 18:00 hod a každý párny rok v čase od 23.12. od 15:00 hod do 25.12. do 11:00 hod s tým, že miesto prevzatia a odovzdania maloletého dieťaťa je bydlisko matky. Počas obdobia špecifickej úpravy stretávania sa bežná úprava stretávania nerealizuje.
odôvodnenie: 1. Tento rozsudok neobsahuje odôvodnenie podľa § 221 písm. a) CSP, nakoľko sa účastníci konania výslovne vzdali práva podať odvolanie po tom, čo bol na pojednávaní vyhlásený rozsudok za prítomnosti všetkých strán. Poučenie: Proti tomuto rozsudku odvolanie nie je prípustné, pretože sa účastníci konania práva podať odvolanie výslovne vzdali po vyhlásení rozhodnutia (§ 368 CSP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. CMP.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:3824206901.4 (dáta aktuálne k 8. 11. 2026). Záväzné je znenie zverejnené súdom.




